open-index/open-wikipedia-markdown huggingface dataset:
Friherre

**Friherre** (tysk *Freiherr*) er en adelstittel som brukes i den tyskspråklige del av Europa, inkludert de baltiske stater og hele Østerrike-Ungarn, i Sverige, Finland og i noen grad også Danmark(-Norge). Den anses som likeverdig med baron, og friherrer blir normalt også tiltalt som «baron».

I Skandinavia kalles både en friherres kone og hans døtre for friherrinner eller baronesser. I det tyskspråklige Europa kalles friherrens kone *Freifrau* og hans døtre *Freiin*.

I korrekt, skriftlig omtale plasseres tittelen på dansk-norsk og tysk mellom for- og slektsnavnet, uten komma (*Fornavn friherre Slektsnavn*). På svensk plasseres den oftere foran navnet (*friherre Fornavn Slektsnavn*).

Den rang både baroner og friherrer har, kalles *friherrelig stand*.

Det finnes rangkroner for friherre/baron. Rangkronens utforming varierer mellom de forskjellige land og tidsperioder.

## Riksfriherre
En *riksfriherre* (tysk *Reichsfreiherr*) var i Tyskland en friherre som hadde blitt opphevet til friherrestanden av den tysk-romerske keiseren. Betegnelsen kom imidlertid først på moten *etter* at Det tysk-romerske rike var blitt oppløst i 1806, fordi riksfriherrene ønsket å markere at deres titler var eldre (og av noen ble oppfattet som gjevere) enn friherretitler delt ut av (eller etter) Napoleon.

Riksfriherretittelen innebar altså ingen særskilte privilegier, verken før eller etter 1806. Til forskjell fra f.eks. riksgrever og riksriddere var ikke riksfriherrer automatisk innehavere av riksumiddelbare territorier. Når det inntil 1806 likevel fantes riksumiddelbare herligheter (som var navnet på en friherres territorium), kunne dette ha to årsaker:
* Herligheten utgjorde territoriet til en riksgreve. Det kan f.eks. ha blitt ervervet av greven etter tapet av hans opprinnelige grevskap.
* Herligheten utgjorde territoriet til en riksridder som hadde blitt opphøyet til friherrestanden. Fra 1700-tallet ble mange riksriddere gjort til friherrer, men riksumiddelbarheten til territoriene deres skrev seg i så fall fra tiden før opphøyelsen.

## Referanser
Nikolaikirken (Leipzig)

**Nikolaikirken** (tysk **Nikolaikirche**) er en kirke i Leipzig. Kirken er fra nyere tid kjent som stedet hvor mandagsdemonstrasjonene begynte i 1989. 

Nikolaikirken (St. Nikolai) ble grunnlagt i 1165. Etter reformasjonen var Nikolaikirken sete for den første superintendent (biskop) i Sachsen. 

I 1983 begynte i kirken de såkalte «mandagsbønnene» (Montagsgebete, Friedensgebete). Bønnene ble innført av den lutherske pastoren Christian Führer som tilhørte fredsbevegelsen i DDR. I 1989 begynte de med *[[mandagsdemonstrasjonene|mandagsdemonstrasjoner]]* å be for alle som ønsket seg forandring i DDR. Den 9. oktober 1989 fant den største demonstrasjonen sted med mer en 70&nbsp;000 fredelige demonstranter som ropte *Wir sind das Volk* («Vi er folket»).

## Bilder

Nicolaikirche Leipzig.jpg
Leipzig Nikolaikirche BW 2012-09-10 18-11-46.jpg
Nikolaikirche Innenansicht Altar Leipzig 2011.jpg
Saeule Nikolaikirche Leipzig 2010.jpg
Leipzig Nikolaikirche Eingangshalle Deckengemälde.jpg
Nikolaikirche Altar Leipzig 2011.jpg
Nikolaikirche Orgel Leipzig 2010.jpg
OrgelNikolaikirche.JPG

## Referanser


## Eksterne lenker
*
Birger Ruud

**Birger Johannes Ruud** (født 23. august 1911 i Kongsberg, død 13. juni 1998 samme sted) var en norsk skihopper og alpinist. Han ble flere ganger olympisk mester og verdensmester.

## Bakgrunn og virke
Birger Ruud ble regnet som verdens beste skihopper i årene før andre verdenskrig. I 1931, 1935 og 1937 ble han verdensmester i hopp, og han tok OL-gull i denne øvelsen i 1932 og 1936. Under VM i alpint 1935 i Mürren tok han bronse i kombinasjonen. I tillegg vant han utfor i 1936, men utfor inngikk bare i den alpine kombinasjonen og her ble Ruud nummer fire sammenlagt. I 1937 ble han tildelt Holmenkollmedaljen.

25. februar 1943 ble Ruud sammen med sin bror Sigmund arrestert for å deltatt i et ulovlig skirenn – et skirenn som ble arrangert som svar på den tyske okkupasjonsmaktens nazifisering av idretten. Ruud satt i tyskernes fangeleir på Grini ved Oslo i ett år. Etter krigen deltok han, 36 år gammel, i OL i 1948, og tok sølvmedalje i det spesielle hopprennet. Ruud var norsk flaggbærer i vinter-OL 1948 i St. Moritz.

Ved åpningen av OL 1994 på Lillehammer skulle Birger Ruud vært norsk flaggheiser, men før åpningsseremonien fikk han hjerteproblemer og ble kjørt til sykehuset. Der måtte Ruud følge åpningsseremonien fra sykesenga.

Birger Ruud ble kanskje mer populær på eldre dager – som aktiv måtte han dele berømmelsen med brødrene Sigmund og Asbjørn, og til en viss grad hele hoppmiljøet i Kongsberg IF. Birger Ruud mottok Egebergs Ærespris 80 år gammel etter at reglene for tildelingen var gjort om slik at to ulike vinteridretter ble godkjent. I Ruuds aktive tid krevdes det en sommer- og en vinteridrett.

Da Birger Ruud døde i 1998 besluttet regjeringen å tildele ham begravelse på statens bekostning. Han var den første idrettsutøver som ble denne store ære til del.

I Kongsberg er det reist en bronsestatue av Birger Ruud laget av billedhoggeren Per Ung. Ruud har også en vei oppkalt etter seg.

Birger Ruud2.png|Birger Ruud etter seier i OL i Lake Placid i 1932
Statue Birger Ruud.JPG|Statue av Birger Ruud i Magasinparken i Kongsberg. Bronseskulptur lagd av billedhugger Per Ung.
Birger ruud.jpg|Birger Ruud i 1949


## Referanser


## Litteratur
* 
* 

## Eksterne lenker
* 
* 
* 
*  Skikongen Birger Ruud er død, melding i *Dagbladet*
*  Birger Ruuds Minnefond
Colchester

**Colchester** kan vise til:

*Colchester (England) – det opprinnelige Colchester
*Colchester (distrikt), England
*Colchester (Connecticut), USA
*Colchester (Illinois), USA
*Colchester (New York), USA
*Colchester (Vermont), USA

*Colchester (Nova Scotia), Canada
*Colchester (Ontario), Canada
Colchester (distrikt)

:*Denne artikkelen omhandler distriktet Colchester i England. For andre betydninger, se [[Colchester]].*

**Colchester** er et distrikt i grevskapet Essex, England. Det har navn etter administrasjonsbyen Colchester, og utgjøres av denne byen samt West Mersea, Wivenhoe og noen mindre landsbyer.

Distriktet dekker et areal på 329,08 km² og hadde 173&nbsp;074 innbyggere i 2011.

## Referanser


## Eksterne lenker
*
Romersk provins

**Romersk provins** (latin *provincia*) var den største territorielle og administrative enhet i Romerriket utenfor Den italienske halvøy.

En provins ble normalt styrt av politikere av senators rang, normalt en tidligere konsul eller praetor. Et unntak var Egypt, som fra Augustus' tid ble styrt av en guvernør fra ''equites''. Denne provinsen var så viktig for kornforsyningen til Roma at keiseren trengte en person som var lettere å kontrollere der.

Under den romerske republikk ble guvernører utnevnt for et år av gangen. Utnevnelsen skjedde ved loddtrekning eller direkte tildeling blant de som hadde en stand som tilsa at de fikk et slikt embete. De provinsene som var vanskeligst å styre, på grunn av invasjoner fra nabostammer eller indre opprør, ble gjerne gitt til konsuler. Legioner ble også utplassert i provinser, med styrkeforhold ut fra hvilke trusler man hadde i provinsen. I keisertiden var det keiseren selv som utpekte guvernører, og det ble mer vanlig å utnevne dem for flere år av gangen. 

Den eldste provinsen var Sicilia, som ble erobret under første punerkrig 264–241 f.Kr. og opprettet som provins i 241.

Antall provinser, og dere størrelse, varierte over tid. Store provinser, som Pannonia og Moesia, ble delt opp for å unngå at guvernørene fikk for mye makt. Andre ganger kunne små provinser slås sammen. 

En stor reform av rikets inndeling ble gjennomført under keiser Diokletian rundt 290. Han delte opp de fleste provinser slik at tallet steg fra omtrent 50 til rundt 100. Disse ble igjen sammenfattet i tolv dioceser (*dioecesis*). 

## Romerske provinser i år 117

* Achaea
* Aegyptus
* Africa
* Alpes Cottiae 
* Alpes Maritimae 
* Alpes Poenninae
* Arabia Petraea
* Asia
* Baleares
* Bithynia et Pontus
* Britannia
* Cappadocia
* Cilicia
* Creta et Cyrene (se Kyrenaika, Kreta)
* Cyprus
* Dalmatia
* Epirus
* Galatia
* Gallaecia
* Gallia Narbonensis
* Gallia Aquitania
* Gallia Belgica
* Gallia Lugdunensis
* Germania Inferior
* Germania Superior
* Hispania Baetica
* Hispania Tarraconensis
* Italia
* Iudaea
* Lusitania
* Lycia
* Macedonia
* Mauretania Caesarensis
* Mauretania Tingitana
* Moesia Inferior
* Moesia Superior
* Noricum
* Numidia
* Pannonia Inferior
* Pannonia Superior
* Pontus et Bithynia
* Raetia
* Sardinia et Corsica
* Sicilia
* Syria
* Thracia

## Eksterne lenker
* 
* Roman provinces
Anguilla

:*For fiskeslekten Anguilla, se: [[Ålefamilien]]*
**Anguilla** er ei øy i Karibia og et britisk territorium, beliggende øst for De britiske Jomfruøyer og nord for St. Martin. Hovedstaden heter The Valley. Øya har et areal på 102 km² og 12 800 innbyggere (2002). Anguilla er den nordligste av Leewardøyene i De små Antiller og var tidligere en del av De britiske Leewardøyene. FN regner Anguilla som et ikke-selvstyrt område, men det er ikke gitt at befolkningen ønsker selvstendighet. 

Anguilla ble først befolket av indianere fra Syd-Amerika. De tidligste spor etter mennesker skriver seg fra omkring 1300 f.Kr., og spor av fast bosetning fra omkring 600 e.Kr. Det er usikkert når øya ble oppdaget av europeere. Noen kilder hevder at Columbus så øya i 1493, mens andre mener at den først ble oppdaget av franskmenn i 1564 eller 1565. Navnet Anguilla er ordet for ål på flere romanske språk, antagelig valgt på grunn av øyas langstrakte, åleliknende form.

Anguilla ble først kolonisert av engelske innvandrere fra St. Kitts omkring 1650. Frankrike overtok øya i 1666, men avsto den igjen til England året etter ved freden i Breda.

I tillegg til øya Anguilla omfatter territoriet også øyene Dog, Prickly Pear Cays, Scrub, Sombrero og flere mindre øyer.

## Avkolonisering

Anguilla står på FNs liste over ikke-selvstyrte områder. 

FNs spesialkomité for avkolonisering overvåker implementeringen av Erklæringen om uavhengighet for koloniland og -folk og følger den politiske utviklingen i Anguilla. Storbritannia er som administrasjonsmakt forpliktet til å rapportere til avkoloniseringskomiteen. Storbritannia argumenterte i 2012 for at FNs spesialkomité for avkolonisering ikke lenger fylte noen relevant rolle for de britiske oversjøiske territoriene, som den britiske regjeringen viser til har indre selvstyre og burde vært fjernet fra listen over ikke-selvstyrte områder. Samtidig anerkjente Storbritannia territorienes rett til selv å bestemme sin framtid. Regjeringssjefene i de britiske oversjøiske territoriene ble i desember 2012 enige om en felleserklæring som ba avkoloniseringskomiteen stryke de territoriene som ønsket det av listen over ikke-selvstyrte områder. 

Generalsekretær Ban Ki-moon bekreftet i august 2013 FNs forpliktelse til arbeidet med å få slutt på kolonialisme og tok til orde for uavhengighet for de gjenværende ikke-selvstyrte områdene. Samtidig anerkjente han at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre folket i et område som Anguilla har for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen uavhengig stat.

## Økonomi

## Referanser
Barbuda

**Barbuda** er en øy i Karibia og en del av øylandet Antigua og Barbuda. Barbuda ligger 40 km nord for Antigua. Barbuda hadde 1810 innbyggere ved folketellingen i 2011.

## Referanser


## Eksterne lenker
*
Antigua

**Antigua**, også kjent som *Waladli* eller *Wadadli* av den innfødte befolkningen, er en øy i Karibia og ligger 40&nbsp;km sør for Barbuda. Den er en av Leewardøyene i De karibiske øyer og er hovedøya i øylandet Antigua og Barbuda. Øylandet ble en uavhengig stat innenfor Samveldet av nasjoner den 1. november 1981.

Antigua betyr «eldgammelt» på spansk etter et ikon i katedralen i Sevilla, *Santa Maria de la Antigua* — «Sankt Maria av den gamle katedral». Navnet Waladli kommer fra den opprinnelige, innfødte befolkningen og betyr omtrentlig «vårt eget». Øyas omkrets er rundt regnet 87&nbsp;km og dens areal er 281&nbsp;km². I henhold til folketellingen i 2011 var det 80&nbsp;161 innbyggere på øya. Dens økonomi er hovedsakelig avhengig av turisme, og har et jordbruk som i stor grad er begrenset til å dekke øyas eget marked.

Over 31&nbsp;000 mennesker bor i hovedstaden St. John's som er beliggende i nordvest og har en dyp havn som gjør det mulig for store turistskip å legge til kai. Andre større bosetninger er byene All Saints (3&nbsp;412 innbyggere) og Liberta (2&nbsp;239 innbyggere), i henhold til tall fra folketellingen i 2001.

Den naturlige havnen som heter English Harbour på sørøstkysten er kjent for å gi ly for voldsomme stormer. Det har en restaurert britisk maritim kolonistasjon kalt «Nelson's Dockyard» etter kaptein Horatio Nelson. I dag er English Harbour og dens nabolandby, Falmouth, internasjonalt kjent som reisemål for seilskip og yachter der de kan ankre opp og ta inn forsyninger. I Antiguas seileruke på slutten av april og begynnelsen av mai hvert år, arrangeres en regatta hvor mange seilskip deltar.

## Referanser


## Litteratur
* Rogozinski, Jan (2000): *A Brief History of the Caribbean from the Arawak and the Carib to the Present*, Penguin Putnam, Inc
* Morse, Jedidiah (1797): «Antigua» i: *The American Gazetteer*, Boston, Massachusetts: At the presses of S. Hall, and Thomas & Andrews

## Eksterne lenker
* 

* Government of Antigua and Barbuda
* Kart over Antigua
* Kitesurfing in Antigua
* Antigua Barbuda Department of Tourism 
*
Chelmsford

**Chelmsford** kan vise til:

## Steder

* Chelmsford (England), administrasjonsbyen i Essex, England
* Chelmsford (distrikt) i Essex, England
* Chelmsford (Massachusetts), by i Massachusetts, USA
*Chelmsford (Ontario), by i Ontario, Canada

## Annet

*Vicomte Chelmsford, en adelstittel i Storbritannia
Chelmsford (England)

**Chelmsford** er administrasjonsby i distriktet Chelmsford i det seremonielle grevskapet Essex, øst i England. Den ligger innenfor Londons pendlerbelte, bortimot 51&nbsp;km nordøst for Charing Cross i London, og rundt 35&nbsp;km fra Colchester, og ligger midtveis mellom de to nevnte byene. Chelmsford ligger nesten nøyaktig i midten av Essex, og det er antagelig dette som er årsaken til at den er administrasjonsby selv om den verken er den største eller den eldste byen i grevskapet. Den er også administrasjonssenter for distriktet Chelmsford, som dekker et større område.

Byens urbane område har i henhold til folketellingen i 2011 en befolkning på 111&nbsp;511 innbyggere, mens distriktet som helhet har en befolkning på 168&nbsp;310.

Byen er sete for Chelmsford bispedømme, som har Englands minste katedral, og hjemby for Anglia polytekniske universitet.

## Historie
I 1199 besørget biskopen av London at Chelmsford fikk et kongelig charter for å holde marked; dermed fikk den bystatus. Den eldste bosetningen i området går mye lenger tilbake; under forstaden Springfield har man funnet spor etter bosetning fra bronsealderen. Byen var også bebodd av romerne, og rester etter et tempel fra den tiden er funnet.

Siden 1800-tallet har byen vært et viktig industrisenter, og blant annet ble Storbritannias første elektroingeniørbedrift (1878) og første kulelagerfabrikk (1898) opprettet der. I 1898 ble også den første radiofabrikken i verden åpnet i Chelmsford, av Guglielmo Marconi. De første offentlige radiosender i Storbritannia ble sendt ut fra byen i 1920, og i 1922 ble de første underholdningssendinger på radio sendt fra Marconis forskningssenter i Writtle utenfor byen.

Under andre verdenskrig ble Chelmsford angrepet flere ganger. Den verste enkelthendelse fant sted 19. desember 1944, da en V2-rakett traff byen i nærheten av Hoffmans kulelagerfabrikk. 39 ble drept og 138 skadet, mens flere bygninger ble totalødelagt og mange skadet.

## Referanser


## Eksterne lenker
* 
* Chelmsford City Council, lokale myndigheters nettsted
* Lokal presse
* Bilder fra Chelmsford på ''Flickr''
* Chelmsford SkyCam
* Værmelding for Chelmsford
* Army & Navy public house/live music venue reunion
Dorothea

**Dorothea** er et kvinnenavn dannet av ledd som betyr «gave» og «gud». Navnet er vanlig blant annet i Tyskland og Kenya.

## Etymologi
Navnet er satt sammen av gresk *δώρον* (*doron*) som betyr «gave» og *θεός* (*theos*) som betyr «gud». Navneleddene kan videre spores tilbake til de urindoeuropeiske leddene **do-*, «gi», og **dhes-*, «religion».

Navnformene *Thea*, *Tea*, *[[Doris]]*, *Ditte* og *Dolly* kan være forenklede varianter av *Dorothea*. Hankjønnsformer av navnet er *[[Theodor]]* (gresk *Theodoros*) eller *Dorotheos* latinisert til *Dorotheus*.

Gammelgreske *Dorothea* har videre gitt opphav til en lang rekke avledede former, blant annet danske *[[Ditte]]*, polske, tsjekkiske og slovakiske *[[Dorota]]*, spanske, italienske og kroatiske *[[Dorotea]]* og engelske *[[Dorothy]]*. I tillegg finnes kortformene *[[Dora]]*, *[[Thea]]*, *[[Tea]]*, *[[Dee]]* og *[[Dolly]]* og variantene *[[Doreen]]*, *[[Dorine]]* og *[[Dorina]]*.

## Utbredelse
*Dorothea* er kjent brukt i Skandinavia fra 1400-tallet, og var svært vanlig i Danmark i middelalderen.

På verdensbasis har *Dorothea* vært mest populært fra siste halvdel av 1700-tallet til første halvdel av 1800-tallet.

*Dorothea* er i dag et vanlig navn i Tyskland, Kenya og Namibia. 

|}

## Navnedager
* 6. februar er minnedagen for helgenen Dorothea av Caesarea
* 25. juni er minnedag for helgenen Dorothea av Montau

## Kjente personer med navnet
* Dorothea av Brandenburg
* Dorothea av Danmark (1520-1580)
* Dorothea av Danmark (1528-75)
* Dorothea av Danmark (1546–1617)
* Dorothea Elisabeth Christiansdatter
* Dorothe Engelbretsdotter
* Dorothea av Preussen (1504-1547)
* Dorothea av Sachsen-Lauenburg

## Stedsnavn
* Dorotea kommune, svensk kommune
* Dorotea (tettsted), tettsted, administrasjonssentrum i Dorotea kommune

## Referanser
Chelmsford (distrikt)

**Chelmsford** er et distrikt i grevskapet Essex i England. Det har navn etter administrasjonsbyen Chelmsford, som også er administrasjonsby for grevskapet.

Andre steder i distriktet er Great Baddow, Great Green og Writtle. Distriktet ble opprettet i 1974 ved at Chelmsford by og mesteparten av Chelmsford landdistrikt ble slått sammen. Distriktet dekker et areal på 338,78 km² og hadde 168&nbsp;310 innbyggere i 2011.

## Referanser


## Eksterne lenker
*
Dorothea av Sachsen-Lauenburg

**Dorothea av Sachsen-Lauenburg** (født 9. juli 1511, død 7. oktober 1571 på Sønderborg slott) var datter av hertug Magnus I av Sachsen-Lauenburg og hertuginne Katharina av Braunschweig-Wolfenbüttel. Hennes søster Katarina var gift med kong Gustav Vasa av Sverige. 

Dorothea giftet seg med hertug Christian, den senere Christian III i 1525, og ble dermed dronning av Danmark og Norge. 

Etter Christian IIIs død i 1559 overtok hun Sønderborg slott og Sønderborg. Som enkedronning bodde hun for det meste på Koldinghus. Hun forsøkte å gifte seg med Christian IIIs halvbror, hertug Hans den eldre, men ble forhindret både av kirken og deler av familien. Dorothea var en aktiv dronning, som til sønnen Frederik IIs store irritasjon, blandet seg i alt fra lokalpolitikk til invasjonen av Ditmarsken og ikke minst i den nordiske syvårskrig. Her skrev hun, bak ryggen på ham, til sin nevø Erik XIV av Sverige, for å forhandle om fred. Det ble aldri et varmt forhold mellom mor og sønn, og kong Frederik fratok henne gleden ved å se kongen gift, som han ventet med til hun var død. 

I 1581 fikk Frederik flyttet morens legeme fra Sønderborg slottskapell til Roskilde domkirke.

Dorothea lærte seg aldri dansk.

## Etterkommere
* 1. Anna (22. eller 25. november 1532 – 1. oktober 1585), i 1548 gift med kurfyrste August av Sachsen i Torgau 
* 2. Frederik, (1534–88)
* 3. Magnus (26. august 1540 – 18. mars 1583 i Pilten, Kurland), biskop av Øsel og Kurland 
* 4. Hans (1545–1622), stamfar til Christian IX og dermed til det glücksborgske kongehus.
* 5. Dorothea (29. juni 1546 på Koldinghus – 6. januar 1617), 12. oktober 1561 gift med hertug Wilhelm av Braunschweig-Lüneburg-Celle, som gjennom en av sine sønner ble oldemor til grunnleggeren av det nåværende britiske kongehus.

## Referanser


## Litteratur
* Kay Nielsen, *Danmarks konger og dronninger*, 1980
* Vivi Jensen, *Dorothea. Guds vilje og dronningens*, 2007
*
## Eksterne lenker
* Dansk Kvindebiografisk Leksikon
* Dansk biografisk Lexikon
Antillene

**Antillene** er en fellesbetegnelse for arkipelet som ligger øst for Mexicogolfen og Mellom-Amerika, sør for Florida og Bahamas (USA i Nord-Amerika), og helt vest i Atlanterhavet. I sør grenser arkipelet til Sør-Amerika. Det utgjør dessuten nord- og østgrense for Det karibiske hav. Det skilles mellom De store Antiller og De små Antiller.

Geografisk er Antillene en del av Nord-Amerika. Språklig sett regnes flere av øyene til det spansktalende Latin-Amerika, mens det på andre øyer tales engelsk, fransk eller kreolspråk. 

## Navn
Navnet stammer fra middelalderens kartografer som brukte navnet Antilia (eller Antilia) om den mytiske øya med de sju byer, som de mente lå vest for Asorene. Dette navnet ble så benyttet på alle øyene i Vestindia etter sjøreisene til Kristoffer Columbus. Det har vært vanlig å forklare navnet med at det stammer fra  latin, *ante* (før, foran) og *illas* (øyer), men opphavet er trolig i et annet, eldre språk.

## De store Antiller

Øyene ligger nordvest i Karibia og inkluderer følgende øyer, med nesten 90 % av landarealet:

* Cuba
* Hispaniola (Haiti & Den dominikanske republikk) 
* Jamaica
* Puerto Rico

## De små Antiller

Øyene ligger sørøst i Karibia og omfatter resten av øyene i dette arkipelet, fra Jomfruøyene til Aruba i sørvest.

* Anguilla
* Antigua og Barbuda
** Antigua
** Barbuda
** Redonda
* Aruba
* Barbados
* Bonaire
* De britiske Jomfruøyer
** Anegada
** Jost Van Dyke
** Tortola
** Virgin Gorda
* Curaçao
* Dominica
* Grenada
** Carriacou
** Petite Martinique
* Guadeloupe
** Basse-Terre
** Grande-Terre
** Marie-Galante
** La Désirade
* Martinique
* Montserrat
* Saba
* Saint-Barthélemy
* Saint Kitts og Nevis
** Saint Kitts
** Nevis
* Saint Lucia
* Saint Martin
* Saint Vincent og Grenadinene
** Bequia
** Mustique
** Canouan
** Mayreau
** Union
* Sint Eustatius
* Trinidad og Tobago
** Trinidad
** Tobago
* De amerikanske Jomfruøyer
** St. Croix
** St. John
** St. Thomas

De små Antiller er inndelt i Windwardøyene, Leewardøyene og Leeward Antilles.

## Referanser


## Eksterne lenker
*
Tippeligaen 2004

**[[Eliteserien i fotball|Tippeligaen]] 2004** startet 12. april og sluttet 30. oktober.
Det ble spilt 26 runder, og  vant sitt 13. strake seriemesterskap, på flere scorede mål enn .

Ham-Kam og  rykket opp fra 1. divisjon før denne sesongen. 

Stabæk og Sogndal rykket ned etter sesongen.  beholdt plassen i Tippeligaen etter å ha slått  4&ndash;1 sammenlagt i kvalifiseringskampene.

De fire øverste lagene i Tippeligaen kvalifiserte seg til den nordiske turneringen Royal League.

## Tabell

## [[Kvalifisering til Eliteserien i fotball|Kvalifisering]]
* 6. november – 1–0
* 13. november – 4–0 (4–1 sammenlagt,  beholdt plassen)

## Toppscorere
* Frode Johnsen, Rosenborg, 19 mål
* Alexander Ødegaard, Sogndal Fotball, 15 mål
* Olivier Occean, , 14 mål
* Arild Sundgot, Lillestrøm, 14 mål
* Raymond Kvisvik, Brann, 13 mål
* Robbie Winters, Brann, 13 mål
* Gylfi Einarsson, Lillestrøm, 12 mål

## Dommere
Norges Fotballforbund satte opp disse dommerne for sesongen 2004:

## Tilskuertall

## Se også
*Kvalifisering til Eliteserien i fotball
Westbury

**Westbury** kan vise til følgende steder:

## [[England]]

*Westbury, landsby i Buckinghamshire
*Westbury, by i Shropshire
*Westbury, by i Wiltshire

## [[Australia]]

*Westbury, Tasmania, by på Tasmania

## [[USA]]

*Westbury, by i New York
*Westbury, bydel i Houston, Texas
Celle (by)

**Celle** (tysk uttale: ) er en by i den tyske delstaten Niedersachsen. Den ligger i den sydlige delen av Lüneburger Heide ved elven Allers bredde.

Celle er kjent som en sjarmerende middelalderby med over 400 bindingsverkhus og byslottet Schloss Celle i renessanse- og barokkstil.

## Historie

Celle ble grunnlagt i 1292 i hertugdømmet Sachsen-Wittenberg. 80 år senere ble den hertugelig residensby. I 1452 grunnla hertug Fredrik den fromme et fransiskanerkloster, og i 1570 bygget hertug Wilhelm det vakre slottskapellet. Byens imponerende slott var blitt bygget i 1530 på ruinene av det tidligere slottet. Mellom 1665 og 1705 opplevde byen en kulturell storhetstid som residens for hertug Georg Wilhelm. I denne perioden ble de franske og italienske havene anlagt, og det barokke slottsteatret oppført.

I 1705 døde den siste hertugen, og byen kom under Hannover. Kurfyrsten av Hannover, Georg Ludwig, ble i 1714 også konge av Storbritannia, og nære bånd ble knyttet mellom England og kongens opprinnelige tyske fyrstedømme.

Ved bykirken, Stadtkirche, blåser byens trompeter en fanfare to ganger om dagen. Celle har dessuten en jødisk synagoge, bygget i 1740. I 1892 ble Bomann-Museum grunnlagt, med bl.a. viktige regions- og byhistoriske samlinger og moderne kunst.

Danmark-Norges tidligere dronning Caroline Mathilde ligger begravet i byens slottskapell.

Ved landsbyen Eschede i Celle skjedde togulykken omtalt som Eschede-ulykken i 1998.

## Bilder

Cellestreets.jpg|Bybilde fra Celle


## Referanser


## Eksterne lenker
*
Writtle

**Writtle** er en landsby og verdslig sogn i Essex, England. Den ligger 1,6 km rett vest for byen Chelmsford, og hører også til distriktet Chelmsford. Landsbyen har en tradisjonell landsbypark med andedam i sentrum og en normannisk kirke. Den ble en gang beskrevet som «en av de elskeligste landsbyer i England med et henrivende mangfold av gamle småhus.»

I henhold til folketellingen av 2001 hadde landsbyen en befolkning på 5 632, et antall som minsket noe fram til folketellingen i 2011 på 5 383 innbyggere.

## Historie
I landsbyen ligger lærestedet Writtle College, et av Storbritannias eldste (etablert 1893) landbaserte universitetshøyskoler (*university college*), og partnerinstitusjon med Universitetet i Essex. På dens eiendom var det en gang en kongelig jakthytte, senere i eie av familiene De Brus og De Bohun. Av den grunn har det vært foreslått at Writtle er fødestedet til Robert the Bruce, senere konge av Skottland, tilsvarende også hans far Robert Bruce, jarl av Carrick og 6. lord av Annandale, skjønt selv om tilknytningen er ubestridt, er fødestedet omdiskutert. 

Stedet er nevnt i *[[Domesday Book]]* for 1086. Kirken er fra normannertiden, og landsbyen har en tradisjonell landsbypark med andedam i sentrum. I dag er landsbyen vert for den årlige sørlige musikkfestivalen V (også kalt for V Fest eller VF)innenfor marken av Comyn's Hylands Park. «V» står for Virgin Group da hendelsen er støttet av Virgin Media.

## Referanser


## Eksterne lenker

* Writtle Parish Council, nettsted for sognerådet
* Writtle Village, samfunnsnettsted for landsbyen
Bicester

**Bicester** (uttales «bister») er en by og verdslig sogn i distriktet Cherwell i nordøstlige Oxfordshire, England. Den historiske markedsenteret er en av de raskest voksende byer i Oxfordshire. Det skyldes nærheten til motorveien M40, som forbinder byen med Oxford, Birmingham og London, og dermed gjør stedet attraktivt for pendlere og bedrifter som trenger god kommunikasjon til flere byer. Det er også to jernbanestasjoner, Bicester North med forbindelse til London og Birmingham, og Bicester Town med forbindelse til Oxford. Byen ble grunnlagt i angelsaksisk tid, og er omtalt i *[[Domesday Book]]* (1086).

Et av den britiske hærens største våpenlagre ligger rett utenfor byen, som har lange militære tradisjoner. Veldedighetsorganisasjonen Oxfam, som forhandler brukte klær og andre varer, har sitt nødlager like ved Bicester. I 2014 annonserte myndighetene at Bicester ville bli en ny garden city (eller planlagt by) for å tilpasse seg behovene til pendlere utenfor London. Opp til 13 000 nye boliger er planlagt bygd.

I henhold til folketellingen i 2011 er det 32 642 innbyggere i byen.

## Referanser


## Litteratur
* Bond, C.J. (1980): «The Small Towns of Oxfordshire in the Nineteenth Century» i: Rowley, T.: *The Oxford Region*, s. 55–79.
* Dannatt, G.H. (1961–62): «Bicester in the Seventeenth and Eighteenth Centuries» i: *Oxoniensia* (Oxford: Oxfordshire Architectural and Historical Society). XXVI–XXVII, s. 244–311.
* Dunkin, John (1816): *The History and Antiquities of Bicester; a market town in Oxfordshire*.
* Lawton, E.R.; Sackett, M.W. (1992): *The Bicester Military Railway*. Oxford Publishing Co. ISBN 0-86093-467-5.
* Martin, Jon (2011): «Prehistoric, Romano-British and Anglo-Saxon Activity at Whitelands Farm, Bicester» i: *Oxoniensia* (Oxfordshire Architectural and Historical Society). LXXVI, s. 173–240. ISSN 0308-5562.

## Eksterne lenker
* 
* Bicester Town Council
* Bicester Town FC
Celle (andre betydninger)

**Celle** kan vise til:

*Celle i biologi
*Celle (by), i Niedersachsen, Tyskland
*Fengselscelle
*Klostercelle
*Cellegruppe som samlingsform i kristne menigheter
*En rute i en datatabell, for eksempel i HTML-tabeller eller regneark
*En liten enhet i terrororganisasjoner, normalt 3-5 personer
* Celle Enomondo, en by og en kommune i provinsen Asti i regionen Piemonte i det nordlige Italia

## Se også
* Cella
Cherwell

**Cherwell** er et distrikt i det nordlige Oxfordshire, England. Det har navn etter elven Cherwell, som renner gjennom regionen. Distriktet dekker et areal på 588,77 km² og hadde 141&nbsp;868 innbyggere i 2011.

Blant byene i Cherwell er Banbury, Bicester og Kidlington. Sistnevnte er formelt en landsby, og med en befolkning på over 17&nbsp;000 (2004) er den Englands største landsby og omtales gjerne som en by selv om den ikke har fått innvilget bystatus.

## Referanser


## Eksterne lenker
*
Marsh Gibbon

**Marsh Gibbon** er en landsby og verdslig sogn i distriktet Aylesbury Vale i det seremonielle grevskapet Buckinghamshire i England. Den ligger ved motorveien A41, like ved grensen til Oxfordshire og omkring 6 km øst for Bicester. Den innbefatter Westbury, en liten landsby som ble gitt av kong Edvard IV til Londons kokkelaug. Den har siden blitt solgt til privatpersoner og opptatt i Marsh Gibbon. Ved folketellingen i 2011 var det 969 innbyggere i landsbyen.

## Historie

Navnet kommer fra engelsk «marsh» («myr»), ettersom vannspeilet står så høyt at det meste av området er myrlandskap, og en forvanskning av familienavnet «Gibwen». Denne adelsfamilien eide en herregård ved landsbyen i det 1100-tallet. I et dokument fra 1292 er landsbyen nevnt som «Mersh Gibwyne»; i *[[Domesday Book]]* het den rett og slett «Merse».

En av to opptegnelser i *Domesday Book* for landsbyen er unik ved å være den eneste kommentaren av noe slag, det vil si «Graviter et miserabiliter». I oversettelse er kommentaren som følgende:

:*Ailric holdt det i kong Edvards tid, men nå holder en går for Vilhelm besværlig og ynkelig.*

Ailric er et angelsaksisk navn, og den nevnte Vilhelm er den normanniske erobreren, Vilhelm I av England. Det er tre angelsaksiske konger ved navn Edvard, men den siste er den mest sannsynlige som er omtalt her, Edvard Bekjenneren. Ailrics herregård, nå kjent som Westbury Manor, ble senere gitt av kong Edvard IV til selskapet Worshipful Company of Cooks i London, men ble senere solgt til private eiere.

Før 1365 tilhørte landsbyen abbediet Grestein i Normandie, men det året tok kongen den som sin egen eiendom fordi abbediet lå i et fiendtlig land. Den ble senere gitt til et hospital i Ewelme, Oxfordshire.

I likhet med andre landsbyer i nærheten av Oxford og Aylesbury ble Marsh Gibbon nesten utslettet under den engelske borgerkrig i 1600-tallet. En trefning fant sted der i 1645, og jordvollene som ble kastet opp i den forbindelse er fortsatt synlige ved herregården. 

Landsbyen har en sognekirke som er viet til jomfru Maria.

## Referanser
Ulrich de Maizière

**Ulrich de Maizière** (født 24. februar 1912 i Stade, død 26. august 2006) var en tysk general. Han var generalinspektør (dvs. generalstabssjef) for det tyske forsvaret fra 1966 til 1972 og president for Clausewitz-Gesellschaft, en militær forening, mellom 1976 og 1982.

## Liv og virke
Maizière tok sin abitur (artium) i 1930 og begynte å studere ved Det prøyssiske krigsakademiet. Han ble befordret til løytnant i 1933 og gjorde tjeneste på forskjellige fronter under krigen fra 1939. Ved slutten av krigen var han oberstløytnant og tilknyttet OKW-staben. Etter to års krigsfangenskap ble han repatriert i 1947. På 1950-tallet spilte han en viktig rolle under den tyske gjenopprustningen og ble 1955 forfremmet til oberst. Senere ble han forfremmet gjennom alle generalsgradene til full general. I 1966 overtok han det høyeste embedet i det tyske forsvaret, som generalinspektør.

Han tilhører en hugenottisk adelsslekt av fransk opprinnelse som slo seg ned i Preussen under de franske forfølgelsene av hugenotter. Hans sønn Thomas de Maizière var medlem av Angela Merkels føderale regjering og sjef for Kanzleramt. Hans nevø er den konservative politikeren Lothar de Maizière, DDRs siste og eneste demokratisk valgte statsminister. Ulrich de Maizières bror Clemens de Maizière var advokat og en fremstående CDU-politiker i DDR.

## Referanser


## Eksterne lenker
* 
*
Geostasjonær bane

En **geostasjonær bane** eller **geostasjonær jordbane (GEO)** er en sirkulær bane ca. 35 786 km direkte over jordas ekvator. Ethvert objekt i banen roterer om jorda i samme retning som jordas egen rotasjon om sin akse og har en omløpstid som tilsvarer  jordrotasjonen (23 timer, 56 minutter og 4,1 sekunder, eller ett siderisk døgn). Sett fra jordoverflata vil en satellitt i geostasjonær bane synes å stå stille på samme punkt på himmelen.

Geostasjonære baner er nyttige fordi de plasserer satellitten stasjonært med hensyn til et fast punkt på den roterende jorda. Man kan da rette en antenne i en bestemt retning for å få kontakt med satellitten.

Geostasjonær bane er et spesialtilfelle av geosynkron bane. En satellitt i geosynkron bane vil ha omløpstid på nøyaktig ett (siderisk) døgn, men banen er elliptisk, ikke nødvendigvis sirkulær. Banen er heller ikke nødvendigvis i jordens ekvatorialplan.

Den britiske science&nbsp;fiction-forfatteren Arthur C. Clarke gjorde ideen om kommunikasjonssatellitter i geostasjonær bane allment kjent gjennom sin detaljerte beskrivelse i artikkelen "Extra-Terrestrial Relays - Can Rocket Stations Give Worldwide Radio Coverage?", publisert i elektronikkmagasinet *Wireless World* i 1945. Dette gjør at geostasjonær bane av og til omtales som «Clarke-banen» (engelsk: "The Clarke Orbit" eller "The Clarke Belt").

## Se også
* Geostasjonær satellitt
## Referanser
Cleve

**Cleve** er et etternavn, og kan referere til:

* Halfdan Cleve (1879–1951), norsk pianist og komponist
* Nils Cleve (1905–1988), finsk arkeolog
* Per Teodor Cleve (1840–1905), svensk kjemiker og geolog
* Trine Dehli Cleve (f. 1960), norsk danser
* Nicolai Cleve Broch (f. 1975), norsk skuespiller
Kraggerud

**Kraggerud** kan vise til
*stedet Kraggerud i Lunner kommune på Hadeland
*Egil Kraggerud, klassisk filolog, eller hans to sønner
**Alf Richard Kraggerud, fiolinist
**Henning Kraggerud, fiolinist
Bergenshallen

**Bergenshallen** er en kunstishall på Slettebakken i bydelen Årstad i Bergen. Arkitekt for bygget var Erik Dogger. Bygningens adresse er i dag Vilhelm Bjerknes vei 24.

Her lå tidligere Trygve Prestegårds gartneri på kommunal festetomt. Hallen med sine 3.900 tilskuerplasser var planlagt som utstillingshall alt i etterkrigstiden. 

Hallen ble åpnet i 1968. Den var privatdrevet i begynnelsen, men ble overtatt av Bergen kommune i 1980.

I tillegg til ishall fungerer den som messe- og arrangementshall. Hallen er islagt ca. syv måneder i året, fra august til mars. Før sesongen 2005/2006 ble kjøleanlegget fullstendig rehabilitert.

Bergenshallen har kallenavnet «Badekaret». I sørenden av hallen er det dessuten et påbygg som huser Bergen Klatreklubb sin klatrehall og vektløfterklubben Atletklubb Bjørgvin.

Bergen Ishockeyklubb spiller sine hjemmekamper i Bergenshallen.

I mai 1969 trakk Ella Fitzgerald rundt fem tusen besøkende til Bergenshallen. På 1970-tallet ble hallen gjestet av *Holiday on Ice*. Den gang tilfredsstilte Bergenshallen kravene deres, noe den ikke lenger gjør.

## Den tidligere Bergenshallen
Det første byggverket som bar navnet «Bergenshallen» ble tegnet av arkitektene Karen og Odd Brochmann i 1939, og ble revet i 1968–69. Adressen for dette bygget var Lars Hilles gate 22. Den gamle Bergenshallen var beregnet på sportsstevner og utstillinger, og ble benyttet av de tyske okkupasjonsstyrkene under krigen. Bygningen hadde kappehvelv i armert betong, og det funksjonalistiske formspråket var typisk for ektetparet Brochmanns arkitektoniske uttrykk.

Finansrådmannen i Bergen syntes budsjettet virket uansvarlig, og skrev 17. januar 1939: «*Et 2.prioritetslån på minst kr 200.000 vil ikke kunne opnåes i [[Sparebanken Vest|Sparebanken]] uten godkjent garanti ved siden av pantesikkerhet. Utvalget tillater sig derfor å ansøke det ærede formannskap om tilsagn for en kommunegaranti for et lån på kr 200.000 med amortisasjonstid til lovens maksimum med firti år. Med sådan garanti vil man ha til disposisjon for reisning av hallen kr 820.000. Hertil kommer tomtens verdi kr 100.000, og ytterligere skaffe et aksjebeløp på kr 180.000...Man har inntrykk av at inntektene er satt i høyeste og utgiftene i knappeste laget. Allikevel blir det etter budgettet intet til avdrag. Man kan altså allerede nå anse det som overveiende sannsynlig at anlegget selv ikke vil kunne dekket det lån man søker garati for...Med disse forhold for øie kan finansrådmannen ikke anbefale garantistillelse fra kommunens side. Man synes det vilde være et misbruk av garantiformen.*»  

Men 20. mai 1939 signerte Trygve Lie som da arbeidet ved Det kgl. Justis- og politi-departement, for finansieringen: «*Etter omstendighetene godkjenner departementet…Bergen bystyres vedtak av 17. mars 1939 om av lånefondet å bevilge opp til kr 100.000 til tegning av aksjer i et selskap for et permanent utstillingsanlegg. Beløpet skal refunderes lånefondet ved oppføring på bykassens ordinære budsjetter i løpet av høyst ti år med like store årlige beløp.*»

## Referanser


## Eksterne lenker
* Idrettsservice (Bergen kommune) 
* Bergen Klatreklubb
* Ishaller og baner i Norge *hockey.no*
Irma

**Irma** er en kortform av det tyske navnet Irmelin. Den opprinnelige betydningen er «høy» eller «mektig».

## Utbredelse
Irma er nokså vanlig i Ungarn. Navnet er i dag svært sjeldent i Norge, og har heller ingen navnedag.

|}

## Kjente personer som heter Irma
* Irma Salo Jæger (f. 1928), finsk-norsk bildekunstner og tegner
* Irma P. Hall (f. 1935), amerikansk filmskuespillerinne

### Oppdiktede personer
* Irma Vep, innbruddstyv i den franske filmen Irma Vep fra 1996.

### Annen bruk av navnet
* Irma 1000, radioprogram på NRK P3 i perioden 1993 – 1995
* Irma A/S, en matbutikkjede i Danmark som hadde filialer i Norge på 1970-tallet
* Irma, et pledd som selges på IKEA
* Den danske butikkjeden Irma 1000 har en maskot som heter Irma.

## Navnedag
*Irma* har navnedag i flere land, oftest 31. mars.

## Referanser


## Eksterne lenker
*
Irmelin

**Irmelin** er et kvinnenavn av tysk opprinnelse. Den opprinnelige betydningen er «høy» eller «mektig». Navnet kan også bety «den lille sterke». Irma er en kortform av Irmelin. Navnet er i dag svært sjeldent både i Norge og utlandet, og har heller ingen norsk navnedag. I Tyskland hvor navnet opprinnelig kommer fra, er det nærmest utdødd. I Skandinavia brukes det fortsatt i svært beskjeden grad. En navnebærer er den finsk-svenske forfatteren Irmelin Sandman Lilius.

## Etymologi
*Irmelin* er et tysk kjælenavn eller kortform av navn som begynner med *Irm*- eller *Erm*-, fra urgermansk *ermunaz* og tysk *irmin*/*ermen*, som betyr «stor», «hel», «universell», «mektig».

*Irmelind* og *Ermelind* er varianter av navnet.

## Utbredelse

|}

## Kjente personer med navnet

Personene i listen er ordnet kronologisk etter fødselsår.
* Irmelin Munch (født 1930), norsk forfatter
* Irmelin Sandman Lilius (født 1936), finsk-svensk forfatter, oversetter og illustratør
* Irmelin Indenbirken (født 1943), tysk-amerikansk skuespiller og mor til skuespiller Leonardo Dicaprio
* Irmelin Drake (født 1963), norsk siviløkonom og forsker

## Referanser


## Eksterne lenker
* 
*
Halvdan

**Halvdan** eller **Halfdan** er et norrønt navn som betyr «halvt danske». Navnet har vært i bruk i Norge og Danmark siden før vikingtiden. Flere konger og sagnhelter har hatt dette navnet. Navnet er i dag nokså sjeldent.

## Utbredelse
*Hálfdan* er kjent brukt i Norge på 800-tallet, gjennom Halvdan Svarte (ca. 810–860), konge av Vestfold. *Halfdan* er blant de tjue vanligste mannsnavnene funnet i nordiske runeinskripsjoner fra vikingtiden og var dermed sannsynligvis ett av de vanligste mannsnavnene i Norden i vikingtiden. Den vanligste skrivemåten var  (*halftan*).

I nyere tid er *Halfdan* kjent brukt i Sverige fra rundt 1800. I Norge var navnet mest populært på slutten av 1800-tallet, men var ikke blant de mest brukte navnene. I Danmark var navnet mest brukt på begynnelsen av 1900-tallet, spesielt i København og Sjælland.

*Halvdan* har navnedag 20. november i Norge.

*Halvdan* er i dag et nokså sjeldent navn. Relativt til befolkningens størrelse er utbredelsen størst på Island, med formen Hálfdán.

|}

## Kjente personer som heter Halvdan
*Kronologisk etter fødelsår*
* Halvdan Svarte (ca. 810–860)
* Halfdan Kjerulf (1815–1868), norsk komponist og kordirigent
* Halvdan Koht (1873–1965), norsk historiker og utenriksminister
* Halfdan Christensen (1873–1952), norsk skuespiller
* Halfdan Nielsen (1874–1952), norsk skøyteløper
* Halfdan Rasmussen (1915–2002), dansk forfatter 
* Halfdan Hegtun (1918–2012), norsk journalist, forfatter og politiker
* Halvdan Sivertsen (f. 1950), norsk artist

## Referanser


## Eksterne lenker
*
Maiken

**Maiken** eller **Majken** er et plattysk kvinnenavn. Navnet er en diminutiv-form av *[[Maria]]*. Den opprinnelige betydningen er omstridt. *Maiken* har navnedag den 7. mai i Norge og *Majken* har navnedag 18. mai i Sverige.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Maiken Caspersen Falla – langrennsløper
* Maiken Ahnger – Countryartist
* Majken Christiansen – Dansk jazzvokalist

## Referanser


## Eksterne lenker
*
May

**May**, **Maj** og **Mai** er kvinnenavn med flere forskjellige opprinnelser, blant annet som kortform av Maria og knyttet til mai mådet. May har norsk navnedag den 7. mai.

## Etymologi
*May*, *Maj* eller *Mai* er nordiske kvinnenavn med opprinnelse som en kortform av Maria. Navnene kan oppfattes også som knyttet til mai måned, som har navn fra den romerske gudinnen Maia.

*Mai* er et vietnamesisk kvinnenavn som betyr «aprikosblomst».

*Mai* (舞, 麻衣, 真愛) er et japansk kvinnenavn som er dannet av 舞 «dans» eller 麻衣 «lin-kåpe». Navnet kan også være dannet av 真 (ma) «ekte, sann» og 愛 (ai) «kjærlighet».

## Utbredelse
*May* var et populært navn i England på begynnelsen av 1900-tallet.

|}

*May* er et populært mannsnavn i Moldova, og *Maj* er populært som mannsnavn i Slovenia.

|}

## Kjente personer med navnet
Personene i listen er ordnet kronologisk etter fødselsår.
* Maj Sønstevold (1917–1996), komponist og pedagog
* Maj Britt Andersen (f 1956), artist og skuespiller

## Referanser


## Eksterne lenker
*
Maja

**Maja**, **Maya** og **Maia** er kvinnenavn med flere opprinnelser. 
* *Maja* kan være en kortform av *[[Maria]]*, som kommer av det hebraiske navnet *[[Miriam]]* og har ukjent betydning. Det kan også være en variant av *Maia*, som var navnet til en gresk og romersk gudinne (se nedenfor).
* *Maya* kan være en annen variant av Maia, et indisk navn som betyr «illusjon» eller et hebraisk navn som betyr «vann». Se også folkegruppen Maya.
* *Maia* kan være etter den greske og romerske gudinnen Maia som var mor til Hermes, eller etter den romerske vår-gudinnen Maia som muligens er opphavet til navnet på måneden mai. Maia kan også være en kortform av Maria.

*Maija* er en finsk variant av navnet, og *Mæja* en tidligere islandsk variant.

*Maja* og *Maya* har ingen navnedag i Norge, men *Maia* har navnedag den 7. mai.

I 2014 forbød innenriksdepartementet i Saudi-Arabia å gi nyfødte barn navnet *Maya*.

## Utbredelse
*Maja* har på 2000-tallet også vært svært populært som navn på nyfødte jenter blant annet i Sverige, på Grønland og i Slovenia. Navnene er forholdsvis sjeldne i Norge, men alle navnevariantene har hatt en økende popularitet fra ca. 1980, og *Maja* var på begynnelsen av 2000-årene blant de mest populære navnene på norske jentebarn.

Navnet *Maja* har vært vanlig i Norge siden 1980-årene og hadde en popularitetstopp med 0,8 % i 2009.

*Maja* er i dag et svært vanlig kvinnenavn i Slovenia og er eller mye brukt blant annet i Polen, Kroatia og Sverige. *Maia* er svært vanlig i Georgia og er ellers mye brukt blant annet i Fiji. *Maya* er mye brukt blant annet i India og Japan, og *Maija* er mye brukt blant annet i Russland, Finland og Latvia.

|}

## Kjente personer med navnet
* Maya Angelou (f. 1928) &ndash; amerikansk borgerrettighetsforkjemper
* Maya Pedersen-Bieri (f. 1972) &ndash; sveitsisk idrettsutøver
* Maja Ratkje (f. 1973) &ndash; norsk samtidskomponist og musiker
* Maia Urstad &ndash; norsk lydkunstner

### Oppdiktede personer
* Maja Steinansikt i barnefilmen av samme navn

## Referanser


## Eksterne lenker
*
Miriam

**Miriam** er et bibelsk kvinnenavn av arameisk og hebraisk opprinnelse (skrevet M-R-Y-M, מרים).  Navnet har flere alternative skrivemåter i forskjellige land, som **Mirjam**, **Mariam**, **Maryam** og **Miryam**.

Betydningen av navnet er usikker. Noen mener navnet kan bety enten «ønsket som barn», «bitter» eller «opprørsk». Andre mener navnet kan bety «den vakre» eller «den tykkfalne».

I Koranen er *Maryam* mor til profeten Isa og er den eneste kvinnen som nevnes ved navn. Maria er den tilsvarende personen i Bibelen.

## Utbredelse
Navnet er vanlig i Midtøsten, blant en del kristne i Vesten og i kristne deler av Afrika. Mirjam har navnedag 5. juli i Norge, 1. juli i Sverige og 30. april i Finland.

Navnet *Miriam* var vanlig i Norge fra 1980- til 2000-årene og hadde en popularitetstopp med 0,3 % i 2001.

|}

## Kjente personer som heter Miriam
* Mirjam, ifølge Bibelen søster til Moses og Aron
* Maryam, ifølge Koranen mor til profeten Isa
* Maryam bint Abi Yaqub, andalusisk sangerinne som levde på 1000-tallet
* Miriam Rathaus Kristiansen (1899–1942), russisk immigrant i Norge
* Miriam Makeba (1932–2008), sørafrikansk musiker
* Mariam Rapp (født 1962), norsk politiker
* Myriam H. Bjerkli (født 1963), norsk forfatter
* Mirjam Kristensen (født 1978), norsk forfatter

## Referanser


## Eksterne lenker
*
Veronica

**Veronica** kan ha flere ulike betydninger:

* Veronica (planteslekt) i maskeblomstfamilien
* Veronica (navn), kvinnenavn
Veronica (navn)

**Veronica** eller **Veronika** er et latinsk kvinnenavn. Det stammer trolig fra det greske navnet Berenike som betyr «den seierbringende». Vera ble tidligere mye brukt som kortform av Veronica, men i dag er det sjelden. Veronica har navnedag den 4. februar.

En sekundær tolkning av navnet er at det er en forvanskning av «vera eikon» (latin og gresk for «sant ikon»), en henvisning til legenden om St. Veronika og linkledet. Legenden forteller at Veronika ga Jesus et tørkle på vei til Golgata, og at et bilde av ham smittet over på duken. Denne forklaringen oppsto på et tidspunkt hvor navnet allerede var svært gammelt, men historien ble regnet for å være sann i middelalderen.

## Utbredelse
Navnet *Veronica* var vanlig i Norge fra 1970- til 1990-årene og hadde en popularitetstopp med 0,5 % i 1979. Formen *Veronika* var vanlig i Norge i 1990-årene og hadde en popularitetstopp med 0,2 % i 1993.

|}

## Kjente personer med navnet
* St. Veronika med svetteduken
* St. Veronica Giuliani
* Veronica Orderud (født 1972), norsk domfelt i Orderud-saken
* Veronica Maggio (født 1981), svensk sanger
* Veronica Akselsen (født 1986), norsk sanger
* Veronica Kristiansen (født 1990), norsk håndballspiller

## Annen bruk av navnet
* Veronica Mars, TV-serie
* *Veronika vil dø*, roman av Paulo Coelho

## Navnedag
*Veronica* og *Veronika* har navnedag i flere land, oftest 4. februar. *Veronika* har norsk navnedag .

## Referanser


## Eksterne lenker
*